### Beslutninger

Tilbagesendes Magistratsafdelingen for Kultur og Borgerservice og Magistratsafdelingen for Teknik og Miljø med bemærkning, at byrådet i sit møde den 27. august 2025 har vedtaget Magistratens foranstående indstilling af 19. august 2025.

Magistratsafdelingen for Kultur og Borgerservice udarbejder notat.

###

Anlægsbevilling til etablering af to kunstgræsbaner med klubhusfaciliteter, ankomstareal og outdoor.

### Resume

Byen [adresse] i det nordlige [adresse] er under udvikling. Derfor er det vigtigt, at der etableres idræts- og fritidsfaciliteter, som matcher befolkningstilvæksten og borgernes stigende behov for nye og flere faciliteter i området samt medvirker til at tiltrække og fastholde børnefamilier til [adresse]. Som første skridt til et nyt idrætsanlæg i den nordlige del af [adresse] etableres i samarbejde mellem Teknik og Miljø og Kultur og Borgerservice to kunstgræsbaner med tilhørende klubhusfaciliteter, ankomstarealer og muligheder for outdoor.

### Beslutningspunkter

Det indstilles:

At 1) der frigives anlægsbevilling og rådighedsbeløb på 21,5 mio. kr. til etablering af nyt idrætsanlæg i [adresse]. Bevillingen budgetlægges med 2,5 mio. kr. til Kultur og Borgerservice i 2025 og 19,0 mio. kr. i 2026.

At 2) der frigives anlægsbevilling og rådighedsbeløb på 5,8 mio. kr. til etablering af klubhusfaciliteter. Bevillingen budgetlægges med 1,0 mio. kr. til Aarhus Ejendomme i 2025 og 4,8 mio. kr. i 2026.

At 3) der frigives anlægsbevilling og rådighedsbeløb på 3,4 mio. kr. til arkæologiske undersøgelser. Bevillingen budget-lægges i Teknik og Miljø i 2025 og finansieres af [adresse] for [adresse] i 2025.

At 4) Anlægsbevillingen på i alt 30,7 mio. kr. finansieres dels ved 12,3 mio. kr. fra Kultur og Borgerservice til an-lægsomkostninger fra de 11-årige investeringsmidler til idræts- og outdoorfaciliteter afsat på anlægsreserven i 2027, dels ved 18,4 mio. kr. som bidrag til anlægsomkostningerne fra [adresse] for [adresse].

At 5) Der overføres 11,0 mio. kr. til [adresse] for [adresse] til internt køb af jord fra midler til jordkøb hos Kultur og Borgerservice, som blev givet sammen med de 11-årige investeringsmidler og pt. står på anlægsreserven i 2025-2027.

At 6) Der afsættes 0,86 mio. kr. til drift af kunstgræsbaner, outdoorfaciliteter, udearealer og klubhusfaciliteter af driftsbudgettet til nye kommunale idrætsfaciliteter i Kultur og Borgerservice. Andelen til drift af klubhusfaciliteter overføres i forbindelse med ibrugtagning til Teknik og Miljø, Aarhus Ejendomme.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-08-2025

Joachim Nilsson: 9

Fremsendes til [adresse] med bemærkning, at Magistraten i mødet den 19. august 2025 anbefaler, at byrådet tiltræder Magistratsafdelingen for Kultur og Borgerservices og Magistratsafdelingen for Teknik og Miljøs indstilling af 30. juni 2025.

Magistratsafdelingen for Kultur og Borgerservice udarbejder notat med beskrivelse af principper for / erfaring med medfinansiering fra foreningsaktører i forbindelse med byudviklingsprojekter.

Steen Schmidt deltog ikke i sagens behandling.